CELEX: 32015D0749
Language: bg
Date: 2015-05-07 00:00:00
Title: Решение за изпълнение (ЕС) 2015/749 на Комисията от 7 май 2015 година за отмяна на Решение 2007/410/ЕО относно мерки за предотвратяване на въвеждането и разпространението в Общността на Potato spindle tuber viroid (нотифицирано под номер С(2015) 3023)

12.5.2015   
            
            
               BG
            
            
               Официален вестник на Европейския съюз
            
            
               L 119/25
            
         РЕШЕНИЕ ЗА ИЗПЪЛНЕНИЕ (ЕС) 2015/749 НА КОМИСИЯТА
   от 7 май 2015 година
   за отмяна на Решение 2007/410/ЕО относно мерки за предотвратяване на въвеждането и разпространението в Общността на Potato spindle tuber viroid
   
      
         (нотифицирано под номер С(2015) 3023)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, четвъртото изречение от нея,
   като има предвид, че:
   
               (1)
            
            
               Независимо от мерките, предвидени в Решение 2007/410/ЕО на Комисията (2), официалните изследвания, извършени от държавите членки в съответствие със същото решение, сочат, че понастоящем вироидът на вретеновидността при картофените клубени (potato spindle tuber viroid) е разпространен в Съюза по растенията, попадащи в обхвата на посоченото решение и наричани по-долу „посочените растения“.
            
         
               (2)
            
            
               При все това, откакто се прилага Решение 2007/410/ЕО, по посочените растения не се наблюдават симптоми за присъствието на вироид на вретеновидността при картофените клубени и според становището на Европейския орган за безопасност на храните (3) се очаква представителите на род Pospiviroid да имат минимално въздействие върху тези растения. Освен това присъствието на вредителя по тези растения не е довело до разпространението му в Съюза по растения, различни от посочените в решението.
            
         
               (3)
            
            
               С оглед на това се налага заключението, че мерките, предвидени в Решение 2007/410/ЕО, не са целесъобразни, за да се предотврати разпространението на вироида на вретеновидността при картофените клубени по посочените растения на територията на Съюза, както и че не съществува фитосанитарен риск, обосноваващ тези мерки.
            
         
               (4)
            
            
               Поради това Решение 2007/410/ЕО следва да бъде отменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Решение 2007/410/ЕО се отменя.
   Член 2
   Адресати на настоящото решение са държавите членки.
   
      Съставено в Брюксел на 7 май 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение 2007/410/ЕО на Комисията от 12 юни 2007 г. относно мерки за предотвратяване на въвеждането и разпространението в Общността на Potato spindle tuber viroid (ОВ L 155, 15.6.2007 г., стр. 71).
   
      (3)  EFSA Scientific Opinion on the assessment of the risk of solanaceous pospiviroids for the EU territory and the identification and evaluation of risk management options (Научно становище на ЕОБХ за оценка на риска от вредители от род Pospiviroid по семейство Картофови на територията на ЕС и за установяване и оценка на възможностите за управление на риска), 1, EFSA Journal (Бюлетин на ЕОБХ), 2011;9(8):2330.